rejauldu/bengali-wikipedia huggingface dataset:
View of Centralছেলেদের ছাত্রাবাস থেকে রাজস্থান ক্যাম্পাসে বিশ্ববিদ্যালয়ের|thumb রাজস্থান কেন্দ্রীয় বিশ্ববিদ্যালয় (কুরাজ), ভারতের রাজস্থান রাজ্যের আজমীরের একটি কেন্দ্রীয় বিশ্ববিদ্যালয়। কুরাজে দশটি উচ্চশিক্ষা বিদ্যালয় ও কুড়িটি উচ্চশিক্ষায়তনিক বিভাগ ছাড়াও একটি "কমিউনিটি কলেজ" আছে যেখানে বিজ্ঞান, প্রযুক্তি ও সামাজিক শিক্ষা এবং গবেষণার উপর প্রভূত জোর দিয়ে প্রযুক্তি, বিজ্ঞান, কলা, বাণিজ্য, ব্যবস্থাপনা, জননীতি এবং সামাজিক বিজ্ঞান পড়ানো হয়। বিশ্ববিদ্যালয়ের মোট শিক্ষার্থী সংখ্যা সতেরোশো ছাড়িয়ে গেছে এবং এখানে ভারতের তেইশটিরও বেশি রাজ্যের শিক্ষার্থী রয়েছে। ২০১৬ সালের এপ্রিল মাসে প্রকাশিত এনআইআরএফ ক্রমতালিকায় বিশ্ববিদ্যালয়টি ৩৪তম স্থানে রয়েছে এবং ২০১৬ সালের সেপ্টেম্বর মাসে এনএএসি দ্বারা বিশ্ববিদ্যালয়টি "এ" গ্রেড এ স্বীকৃত।  ইতিহাস ২০০৯ সালে ৩রা মার্চ সংসদীয় আইর দ্বারা কেন্দ্রীয় বিশ্ববিদ্যালয় হিসেবে কুরাজ প্রতিষ্ঠিত হয়। ২০০৯-১০ শিক্ষাবর্ষে মালাবিয়া ন্যাশনাল ইনস্টিটিউট অফ টেকনোলজি, জয়পুর থেকে এই বিশ্ববিদ্যালয়টি দুটি পি জি পাঠ্যক্রম, এম.এসসি / এম.এ. পরিসংখ্যান (অ্যাকচুয়ারিয়াল) এবং এম.এসসি.টেক গণিত, দিয়ে শুরু হয়। এটি ২০১০-১১ সালে কিষানগড়ের আর.কে.পাটনি কলেজে স্থানান্তরিত হয়ে ছয়টি নতুন পি জি পাঠক্রম চালু করে। ২০১২-১৩ সালে, আজমীর জেলার বান্দার সিন্দ্রি গ্রামে জয়পুর-আজমীর এক্সপ্রেসওয়ে (এনএইচ -৮)-এর পাশে বিশ্ববিদ্যালয়টি বর্তমান অবস্থানে স্থানান্তরিত হয়।  এখানে ২০১৩-২০১৪ সালে ডক্টরাল এবং স্নাতকোত্তর পঠন-পাঠন শুরু হয়েছিল।   বিদ্যায়তন কুরাজ জয়পুর-আজমরের এক্সপ্রেসওয়ে (এনএইচ ৮)-এর পাশে জয়পুর থেকে ৮৩ কিলোমিটার এবং আজমীর থেকে ৪০ কিলোমিটার দূরে অবস্থিত এবং ২০৯ হেক্টর (৫১৮ একর) এরও বেশি জমি নিয়ে গঠিত। ২০১০ সালে রাজস্থান সরকার এই জমি দান করে যেখানে ২০১১ সালে নির্মাণ শুরু হয় এবং ২০১২ সালের জুলাই এর মধ্যে বিশ্ববিদ্যালয়টি বর্তমান অবস্থানে স্থানান্তরিত হয়। নিকটতম পর্যটক রেলওয়ে স্টেশন হল কিষানগড় স্টেশন এবং নিকটতম প্রধান রেলওয়ে স্টেশন হল আজমীর স্টেশন।  ক্যাম্পাস টি উন্নয়নশীল পর্যায়ে রয়েছে। বিভাগগুলি অস্থায়ী ভবন থেকে কাজ চালাচ্ছে এবং আশা করা হচ্ছে ২০১৬ সালে তাদের স্থায়ী ভবনে তারা যেতে পারবে। অস্থায়ী ভাবে ১,৫০০ আসন ধারণ  ক্ষমতা সম্পন্ন শীতাতপ নিয়ন্ত্রিত একটি অডিটোরিয়াম নির্মাণ করা হয়েছে। অথিতিশালা নির্মাণ সম্পন্ন হয়েছে। বিশ্ববিদ্যালয়ে হোস্টেলের জন্য  স্থায়ী ভবন নির্মাণ করা হয়েছে এবং ক্যাম্পাসের বিভিন্ন জায়গায় সাত টি পুকুর নির্মাণ করে বৃষ্টির জল ধারণ পরিকল্পনাকে সফলভাবে বাস্তবায়িত করা হয়েছে।  সমসাময়িক নকশা উপাদানগুলির সাথে রাজস্থানের ঐতিহ্যগত স্থাপত্য বৈশিষ্ট্যগুলির সংমিশ্রণ করে ভবনগুলি নির্মাণ করা হয়েছে। ছত্রি ও জালির ব্যবহার এই ভবন গুলিতে ঐতিহ্যবাহী এবং আধুনিক স্থাপত্যের এক অনন্য মিশ্রণ প্রদান করেছে।   শিক্ষাবিদগণ  গবেষণা বিশ্ববিদ্যালয়টি প্রতিটি বিভাগে পিএইচডি প্রদান করে।  তথ্যসূত্র  বহিঃসংযোগ  বিষয়শ্রেণী:ভারতের কেন্দ্রীয় বিশ্ববিদ্যালয় বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৯-এ প্রতিষ্ঠিত বিশ্ববিদ্যালয় ও কলেজ
রিভার ভিউ কালেক্টরেট স্কুল বাংলাদেশের রাজশাহী শহরের একটি শিক্ষা প্রতিষ্ঠান। এটি ১৯৪৭ সালে প্রতিষ্ঠিত হয়।   ইতিহাস  তৎকালীন জেলা প্রশাসক সরকারি কর্মকর্তা গনের শিশু সন্তানদের শিক্ষাদানের উদ্দেশ্যে ১৯৪৭ সালে ”প্রিপারেটরী স্কুল” নামে একটি ইংলিশ মিডিয়াম স্কুল স্থাপিত করেন। প্রতিষ্ঠালগ্ন থেকে স্কুলের নিয়মিত কমিটির সভাপতি জেলা প্রশাসক, রাজশাহী এবং অন্যান্য সদস্য সরকারের উচ্চ পদস্থ কর্মকর্তা, সরকারী স্কুলের প্রধান শিক্ষক ও এলাকার গণ্যমান্য ব্যক্তিবর্গ দ্বারা পরিচালিত। স্বাধীনতা উত্তর ১৯৭৩ সালে স্কুলটি “প্রিপারেটরী স্কুল” নামে পরিবর্তন করে “ রিভার ভিউ স্কুল করা হয়। ১৯৮৪ সালে স্কুলটি নিম্ন মাধ্যমিক এবং ১৯৮৬ সালে মাধ্যমিক বিদ্যালয়ে পরিণত হয়। ২০০৯ সালে শিক্ষা মন্ত্রণালয় এবং মাধ্যমিক ও উচ্চ মাধ্যমিক শিক্ষা বোর্ড রাজশাহী কর্তৃক স্কুলটির নাম পরিবর্তিত হয়ে রিভার ভিউ কালেক্টরেট স্কুল রাখা হয়।  স্কুলে সর্ব মোট ২৫টি কক্ষ রয়েছে  ১৫ টি শ্রেণিকক্ষ ১টি হল কক্ষ ২টি ল্যাব কক্ষ ১টি কম্পিউটার ল্যাব কক্ষ  ১টি স্পোর্টস কক্ষ ১টি নামাজ কক্ষ  ১টি বঙ্গবন্ধু কর্নার ও লাইব্রেরী  ১টি প্রধান শিক্ষকের কক্ষ ১টি সহকারি প্রধান শিক্ষকের কক্ষ ১টি শিক্ষকমন্ডলীর কক্ষ   পরিচালনা  প্রতিষ্ঠা লগ্ন থেকে জেলা প্রশাসকের সভাপতিত্বে একটি ম্যানেজিং কমিটির মাধ্যমে স্কুলটি পরিচালিত হয়ে আসছে।   শিক্ষা কার্যক্রম  বর্তমানে স্কুলটিতে শিশু শ্রেণি থেকে ১০ম শ্রেণি পর্যন্ত পাঠদান করা হয়। মাধ্যমিক পর্যায়ে বিজ্ঞান, ব্যবসায় শিক্ষা ও মানবিক বিষয়ে পাঠদান করা হয়। বর্তমান শিক্ষকের সংখ্যা ১৫ জন এবং ছাত্র-ছাত্রী ৯'শতের অধিক।   আরও দেখুন    তথ্যসূত্র   বিষয়শ্রেণী:রাজশাহী জেলার বিদ্যালয় বিষয়শ্রেণী:রাজশাহী জেলার মহাবিদ্যালয়
ক্লেলিয়া লোলিনি (১ মে ১৮৯০ – ২৪ নভেম্বর ১৯৬৩) ছিলেন একজন ইতালীয় চিকিৎসক। তিনি "মেডিকেল উইমেনস ইন্টারন্যাশনাল ফেডারেশন" এবং "ইতালিয়ান উইমেনস মেডিকেল অ্যাসোসিয়েশন প্রতিষ্ঠায় গুরুত্বপূর্ণ অবদান রাখেন।   প্রাথমিক জীবন  ক্লেলিয়া লোলিনি ইতালির রাজধানী রোমে জন্মগ্রহণ করেন। ভিটোরিও লোলিনি ছিলেন তার পিতা এবং এলিসা অগ্নিনি তার মাতা। তার বাবা ছিলেন একজন আইনজীবী এবং মা ছিলেন সাংবাদিক এবং নারীবাদী। তারা চার বোনই (ওলগা, ক্লারা, লিভিয়া এবং ক্লেলিয়া "লোলিনি") উচ্চশিক্ষা এবং পেশাদার ক্যারিয়ার অর্জন করেন।  ক্লেলিয়া লোলিনি ১৯১৫ সালে তার মেডিকেল ডিগ্রি শেষ করেন।Silvia Mori, "Clelia Lollini" Enciclopedia delle Donne.   কর্মজীবন  প্রথম বিশ্বযুদ্ধকালে তিনি ভেনিসের"Dottoresse al fronte? Ecco le donne medico nella Grande Guerra" Estense.com (November 15, 2016). একটি সামরিক হাসপাতালে একটি শল্যচিকিৎসক (সার্জন) হিসাবে তালিকাভুক্ত হয়ে কাজ করেন।Mabel Potter Daggett, Women Wanted: The Story Written in Blood Red Letters on the Horizon of the Great World War (George H. Doran Company 1918): 74. ১৯১৯ সালে তিনি নিউইয়র্কের ওয়াইডব্লিউসিএ-র আন্তর্জাতিক মহিলা চিকিৎকদের আন্তর্জাতিক সম্মেলনে যোগ দেন।"The International Conference of Women Physicians" Medical Record (September 27, 1919): 551-552."Italy and Holland to be Represented at Physicians' Conference" War Work Bulletin (August 29, 1919): 4. সেখানে তিনি "ইতালির পতিতাবৃত্তি এবং যৌনবাহিত রোগ প্রতিরোধ" শীর্ষক একটি বক্তৃতা দেনClelia Lollini, "Prostitution and Prophylaxis of Venereal Disease in Italy" Proceedings of the International Conference of Women Physicians (Woman's Press 1920): 62-66. এবং ইতালীয় পাবলিক স্কুল পাঠ্যক্রমে সামাজিক স্বাস্থ্যবিধি যুক্ত করার জন্য তার প্রচেষ্টা বর্ণনা করেন।"International Conference of Women Doctors" The Woman Citizen (September 20, 1919): 393. তিনি রোমে অবিবাহিত মহিলাদের জন্য প্রসবপূর্ব ক্লিনিকও খোলেন।Elizabeth O. Toombs, "In the Hands of Women" Good Housekeeping (November 1919): 40.  তিনি মেডিকেল ওইমেন ইইন্টারন্যাশনাল ফেডারেশনের অন্যতম প্রতিষ্ঠাতা। পরবর্তীতে তিনি এবং মাইরা কার্কিউপিনো-ফেরারি মিলে খুব শীঘ্রই ইতালীয় মহিলা মেডিকেল অ্যাসোসিয়েশন   (এআইডিএম) প্রতিষ্ঠা করেন।  যক্ষ্মায় আক্রান্ত  হয়ে তার দু'বছর স্যানিটোরিয়ামে  থাকার অভিজ্ঞতা হওয়ায় তিনি যক্ষ্মায় আক্রান্ত রোগীদের যত্ন নেওয়ার দিকে মনোনিবেশ  করেন। ১৯৩০ থেকে ১৯৩৮ সাল পর্যন্ত তিনি ম্যাসা-র যক্ষ্মা-প্রতিরোধী সংস্থার দায়িত্বে ছিলেন। তিনি ১৯৩৮ সালে ত্রিপোলিতে চলে আসেন এবং সেখানেও তিনি তার যক্ষ্মার বিষয়ক কাজ চালিয়ে যান।   ব্যক্তিগত জীবন ও উত্তরাধিকার  ক্লেলিয়া লোলিনি ইতালীয়, ফরাসি, জার্মান, ইংরেজি এবং আরবি ভাষায় কথা বলতে পারতেন। চোখের অস্ত্রোপচারের পরে তিনি ১৯৬৩ সালে ত্রিপোলিতে ৭৩ বছর বয়সে মারা যান।  সিলভিয়া মরি পোলভারি ডি লুনা (২০১৪) নামে একটি উপন্যাস লেখেন যা ম্যাসার যক্ষ্মা-প্রতিরোধী সংস্থায় লোলিনির কাজ অবলম্বনে ছিল।"Le "Polveri di Luna" di Silvia Mori per il ritorno di 'Scrittorincarrara'"  La Gazzetta di Massa e Carrara (January 15, 2015).   তথ্যসূত্র   বিষয়শ্রেণী:১৮৯০-এ জন্ম বিষয়শ্রেণী:১৯৬৩-এ মৃত্যু বিষয়শ্রেণী:২০শ শতাব্দীর নারী চিকিৎসক
আবদুল রহিম (১ আগস্ট ১৯০৯ - ১১ জুন ১৯৬৩) একজন ভারতীয় ফুটবলার। তিনি ১৯৫০ সাল থেকে ১৯৬৩ সাল পর্যন্ত তার মৃত্যু অবধি ভারতীয় জাতীয় দলের ম্যানেজার ও প্রশিক্ষক ছিলেন। তাকে আধুনিক ভারতীয় ফুটবলের স্থপতি হিসাবে বিবেচনা করা হয়। তিনি একজন ভাল অনুপ্রেরক ছিলেন এবং কোচ হিসাবে তার কার্যকালকে ভারতের ফুটবলের "স্বর্ণযুগ" হিসেবে বিবেচনা করা হয়। ১৯৫৬ সালে মেলবোর্ন অলিম্পিক ফুটবল টুর্নামেন্টের সেমিফাইনালে তিনি ভারতীয় দলকে নেতৃত্ব দিয়েছিলেন এবং প্রথম কোন এশীয় দেশ হিসাবে ভারত এই স্থান অর্জন করে।   পেশা  ১৯০৯ সালের ১৭ আগস্ট ভারতের হায়দরাবাদে আবদুল রহিম জন্মগ্রহণ করেন। তিনি ১৯৪৩ সালে হায়দ্রাবাদ সিটি পুলিশের প্রশিক্ষক ও সেক্রেটারি হিসাবে তার কর্মজীবন শুরু করেন। পরে তিনি জাতীয় দলের সাথে যুক্ত হন। রহিমের আমলে ভারতীয় ফুটবল দল প্রচুর সাফল্য অর্জন করে। ১৯৫১ এবং ১৯৬২ সালে এশীয় গেমসের জয় ছাড়াও, ভারত ১৯৫৬ সালের মেলবোর্ন অলিম্পিকের সেমি-ফাইনালেও পৌঁছেছিল, যেটি এখনও ফুটবলে ভারতের সর্বকালের সেরা সাফল্য হিসাবে বিবেচিত।  তিনি ১৯৬০ গ্রীষ্মকালীন অলিম্পিক টুর্নামেন্টের জন্য তার ছেলে সৈয়দ শহীদ হাকিমকে বেছে নিয়েছিলেন।http://www.sportskeeda.com/football/hakims-tribute-to-his-father  রহিমের সর্বশেষ সাফল্য ছিল ১৯৬২ সালের জাকার্তার এশীয় গেমসে, যেখানে ভারত ফাইনালে ১,০০,০০০ দর্শকের সামনে দক্ষিণ কোরিয়াকে হারিয়ে দিয়ে স্বর্ণ জয় করে।   মৃত্যু  সৈয়দ আবদুল রহিম ১৯৬৩ সালের ১১ জুন ক্যান্সারে আক্রান্ত হয়ে মারা যান।   উত্তরাধিকার  ১৯৬৪ সালে যখন ভারতীয় জাতীয় কোচ আলবার্তো ফার্নান্দো ব্রাজিলের একটি কর্মশালায় যান, তখন তিনি বলেছিলেন:  ১৯৫৬ সালে রহিমের কাছ থেকে আমি যা শিখেছিলাম তা এখন ব্রাজিলে শেখানো হচ্ছে। নিশ্চয় তিনি একজন ফুটবল ভবিষ্যদ্বক্তা ছিলেন।    তথ্যসূত্র   বহিঃসংযোগ  ভারতীয় ফুটবলের কিংবদন্তি: রহিম সাব   আশ্চর্য যা রহিম ছিলেন    রহিম, অমল দত্ত, পিকে এবং নাঈম: প্রশিক্ষকগণ যারা যারা ভারতীয় ফুটবল ছড়িয়ে দিয়েছিলেন, নভি কাপাদিয়ার রচনা   বিষয়শ্রেণী:ভারতীয় ফুটবলার বিষয়শ্রেণী:ভারতীয় মুসলিম বিষয়শ্রেণী:১৯৬৩-এ মৃত্যু বিষয়শ্রেণী:১৯০৯-এ জন্ম বিষয়শ্রেণী:ভারতের অলিম্পিক ফুটবলার বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:১৯৫৬ গ্রীষ্মকালীন অলিম্পিকের ফুটবলার বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:ভারতীয় ফুটবল ম্যানেজার বিষয়শ্রেণী:ভারতীয় পুরুষ ফুটবলার
ভূপেন্দ্রনাথ বসু (জন্ম: ১৩ জানুয়ারি, ১৮৫৯ - মৃত্যু: ১৩ সেপ্টেম্বর,১৯২৪) একজন ভারতীয় রাজনীতিবিদ, আইনজীবী এবং ১৯১৪ সালে ভারতীয় জাতীয় কংগ্রেসের সভাপতি ছিলেন।  প্রাথমিক জীবন  ভূপেন্দ্রনাথ বসু ১৮৫৯ সালে পশ্চিমবঙ্গের খানাকুলে রাধানগর গ্রামে জন্মগ্রহণ করেছিলেন। তিনি ১৮৭৫ সালে খানাকুলের কৃষ্ণনগর স্কুলে ভর্তি হন। তারপর তিনি ১৮৮০ সালে কলকাতার প্রেসিডেন্সি কলেজ থেকে স্নাতক ডিগ্রি অর্জন করেন এবং অ্যাটর্নি পরীক্ষার নিমিত্ত শিক্ষানবীশ হন। শিক্ষানবীশ থাকা কালেই ১৮৮১ সালে তিনি স্নাতকোত্তর ডিগ্রি এবং ১৮৮৩ সালে অ্যাটর্নি পরীক্ষায় উত্তীর্ণ হয়ে আইন ডিগ্রির অসামান্য সাফাল্য অর্জন করেন। তিনি বি.এন.বসু অ্যান্ড কোম্পানি নামে ল ফার্ম প্রতিষ্ঠা করেন, যার অফিস কলকাতার ওল্ড পোস্ট অফিস স্ট্রিটে এখনও "Temple Chamber" নামে পরিচিত।  কর্মজীবন  ১৯০৪ থেকে ১৯১০ সাল পর্যন্ত ভূপেন্দ্রনাথ বসু বেঙ্গল আইনসভার সদস্য ছিলেন। এই সময়ে তিনি জাতীয়তাবাদী আন্দোলনের সঙ্গে জড়িত ছিলেন। ১৯০৫ সালে তিনি ময়মনসিংহে বাঙলা প্রাদেশিক সম্মেলনের সভাপতিত্ব করেন। তিনি বঙ্গভঙ্গ বিরোধী আন্দোলন এবং সমগ্র ব্রিটিশ পণ্যদ্রব্য বিরুদ্ধে অভিযানে যোগ দিয়েছিলেন। ১৯০৭ সালে এবং তারপরে তার জাতীয়তাবাদী কর্মকাণ্ডের জন্য তাকে কলকাতায় ব্রিটিশরা গ্রেপ্তার করে এবং আটক করেন।Raja Subodh Chandra Mallik and his times by Amalendu De, National Council of Education, Bengal - Page 96, 1996 তিনি ১৯১০ সালে প্রেস আইন পাস করার জন্য বিরোধিতা করেছিলেন। তিনি ১৯১৪ সালে ভারতীয় জাতীয় কংগ্রেসের সভাপতি হন।  ভূপেন্দ্রনাথ বসু ১৯১৭ থেকে ১৯২৩ সাল পর্যন্ত ভারত-সচিবের বেসরকারী পরামর্শদাতারুপে এবং কিছুকাল সহকারী ভারত-সচিবের হয়ে কাজ করেন।  ১৯২৩ সালে তাঁকে বাংলা সরকারের শাসন পরিষদের সদস্য করা হয়। এরপরে তিনি কলকাতা বিশ্ববিদ্যালয় এর উপাচার্য হন। তিনি কলকাতা মোহনবাগান এসি-র প্রথম সভাপতি ছিলেন। তিনি ১৯২৪ সালে মারা যান।  পরিবার তার পৌত্র কমল বসু পশ্চিমবঙ্গ এর লোকসভা কেন্দ্র থেকে সংসদ সদস্য হয়ে ছিলেন এবং পরবর্তীকালে কলকাতার মেয়র হন। তার মেয়ে  আইনজীবী ও জমিদার অপূর্ব কৃষ্ণ মিত্রের সাথে বিবাহ করেছিলেন। তার পৌত্র ছিলেন ভারতের সুপ্রিম কোর্টের বিচারপতি জি.কে মিত্র, তার নাতনি ডাঃ মানোসি মিত্র যিনি এডিবিতে কাজ করছেন। তার নাতনি ডাঃ শ্রীজানা মিত্র দাস আমেরিকা যুক্তরাজ্যের কেমব্রিজ বিশ্ববিদ্যালয় থেকে এম.ফিল এবং পিএইচডি করেছেন।  তথ্যসূত্র   বিষয়শ্রেণী:১৮৫৯-এ জন্ম বিষয়শ্রেণী:১৯২৪-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:হুগলি জেলার ব্যক্তি বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় জাতীয় কংগ্রেসের সভাপতি বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:১৯শ শতাব্দীর ভারতীয় রাজনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় শিক্ষাবিদ বিষয়শ্রেণী:পশ্চিমবঙ্গের রাজনীতিবিদ অসম্পূর্ণ বিষয়শ্রেণী:ভারতীয় জাতীয় কংগ্রেস রাজনীতিবিদ অসম্পূর্ণ বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:কলকাতা বিশ্ববিদ্যালয়ের উপাচার্য
শান্তিরঞ্জন সোম (১৯০৬ - ৮ ফেব্রুয়ারি, ১৯৮০) ছিলেন একজন বাঙালি ব্রিটিশ বিরোধী স্বাধীনতা আন্দোলনকারী বিপ্লবী। তিনি ব্রিটিশ ভারতে ঢাকা বিভাগের মুন্সীগঞ্জে জন্মগ্রহণ করেন। তার পিতার নাম ছিল যোগেন্দ্রনাথ সোম। বিপ্লবী কর্মকাণ্ড শান্তিরঞ্জন ছাত্রাবস্থাতে জাতীয়তাবাদী আন্দোলনে যুক্ত হন। ১৯২১ সালে অসহযোগ আন্দোলনে যোগ দিয়ে সরকারী স্কুলের পড়া ছেড়ে জাতীয় বিদ্যালয়ে ভর্তি দেন। বেআইনি বিজ্ঞপ্তি বিলি করার জন্যে গ্রেপ্তার হন তিনি। ১৯২২ সালে মুক্তি পেয়ে অভয় আশ্রমের কর্মী রূপে কাজ করতে থাকেন। ১৯২৯ সালে জীবনলাল চট্টোপাধ্যায়ের বিপ্লবী গোষ্ঠীর সঙ্গে যুক্ত হন ও সশস্ত্র বিপ্লবী আন্দোলনে জড়িয়ে পড়েন। বিভিন্ন বিপ্লববাদী সংগঠনের সাথে তার যোগ ছিল। ১৯৩১ সালে ঢাকা জেলার ম্যাজিস্ট্রেট ডুর্নোকে হত্যার ষড়যন্ত্রে যুক্ত থাকার অভিযোগে পুলিশ তাকে গ্রেপ্তার করে। হিজলী জেলে থাকার সময় সাম্যবাদী মতাদর্শে আকৃষ্ট হন ও কমিউনিস্ট কনসলিডেশন এ যোগ দেন। ১৯৩৭ সালে মুক্তি পেয়ে কমিউনিস্ট আন্দোলনের সাথে যুক্ত থাকেন ১৯৪১ সাল পর্যন্ত। এসময় তিনি পূনরায় কারাবাসও করেন। দেশ বিভাগের পর গ্রেপ্তারি এড়াতে তিনি কলকাতা চলে যান।  মৃত্যু শান্তিরঞ্জন সোম কলকাতায় ৮ ফেব্রুয়ারি, ১৯৮০ সালে মারা যান।  তথ্যসূত্র  বিষয়শ্রেণী:১৯০৬-এ জন্ম বিষয়শ্রেণী:ভারতীয় সাম্যবাদী বিষয়শ্রেণী:১৯৮০-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ঢাকার বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি বিপ্লবী
স্বাস্থ্য বিজ্ঞান কলেজ () হলো বাহরাইনের একটি সরকারী উচ্চ শিক্ষাপ্রতিষ্ঠান। এখানে স্বাস্থ্যবিজ্ঞান বিষয়ে পাঠদান করা হয়।College of Health Sciences, Bahrain, University Directory. বৈরুতের  আমেরিকান বিশ্ববিদ্যালয় এবং শিকাগোর ইলিনয় বিশ্ববিদ্যালয়ের সহযোগিতায় দেশটির স্বাস্থ্য মন্ত্রণালয় এই কলেজ প্রতিষ্ঠা করে। ২০১১ সালের একটি ডিক্রি অনুযায়ী কলেজটি বাহরাইন বিশ্ববিদ্যালয়ের সাথে একীভূত হয়।    ইতিহাস  ১৯৫৯ সালে বাহরাইনে নার্সদের প্রশিক্ষণ দেওয়ার জন্য স্থানীয়ভাবে একটা নার্সিং বিদ্যালয় প্রতিষ্ঠা করা হয়।History , College of Health Sciences, Bahrain. স্বাস্থ্য বিজ্ঞান কলেজ এই কলেজের বর্ধিত রূপ, যা ১৯৭৬ সালে প্রতিষ্ঠিত হয়।Dean's Welcome Message, College of Health Sciences, Bahrain. এই কলেজটি বাহরাইনের নার্সদের শিক্ষা ও প্রশিক্ষণ দিয়ে থাকে। কলেজটি বাহরাইনের স্বাস্থ্য মন্ত্রণালয়ের অধীনে পরিচালিত হয়। এই কলেজে শুধুমাত্র বাহরাইন নয়, বরং গালফ (উপসাগরীয় অঞ্চল)ভুক্ত অন্যান্য দেশ থেকে ছাত্র-ছাত্রীরা এই কলেজে অধ্যয়ন করে।   কোর্স  স্বাস্থ্য বিজ্ঞান কলেজ বিভিন্ন ধরনের ডিগ্রি প্রদান করে থাকে। এখানে নার্সিং এ বিএসসি ডিগ্রি প্রদান করা হয়। তবে পূর্বে শুধুমাত্র এডি ডিগ্রি প্রদান করা হতো।  নার্সিং ছাড়াও আরো পাঁচটি এলাইড স্বাস্থ্য বিষয়ের ওপর এখানে কোর্স করানো হয় ও ডিগ্রি প্রদান করা হয়। প্রোগ্রামগুলো হলো: দাঁতের স্বাস্থ্য, চিকিৎসা পরীক্ষাগার প্রযুক্তি, ফার্মেসি, পাবলিক হেলথ এবং রেডিওগ্রাফি। ২০১৫ সালের সেপ্টেম্বর মাস থেকে ফার্মেসি,চিকিৎসা পরীক্ষাগার প্রযুক্তি, পাবলিক হেলথ এবং রেডিওগ্রাফি কোর্স শুরু করা হয়। এখানে নার্সিং এর উপর এক বছর মেয়াদী ডিপ্লোমা কোর্স করানো হয়। সাধারণত ডিপ্লোমা কোর্সে নার্সিং এর বিশেষায়িত শাখা, যেমনঃ ধাত্রীবিদ্যা, কমিউনিটি হেল্থ, কার্ডিয়াক, ইমার্জেন্সি এবং সাইকিয়াট্রিক নার্সিং ইত্যাদি বিষয়ে ডিগ্রি প্রদান করা হয়।    ক্যাম্পাস  এই কলেজ এর ক্যাম্পাস মানামা শহরের পাশে সালমানিয়াতে অবস্থিত। এটা সালমানিয়া মেডিকেল কমপ্লেক্স (SMC) এর সাথে অবস্থিত। এর সঙ্গে আরব উপসাগরীয় বিশ্ববিদ্যালয় এবং সালমানিয়া হাসপাতাল রয়েছে।College Campus and Facilities , College of Health Sciences, Bahrain. ক্যাম্পাসে একটি প্রশাসন ভবন এবং ছাত্র বিষয়ক ভবন আছে। এছাড়াও একাধিক নার্সিং এবং পরীক্ষাগার ব্লক,উপরন্তু, তিনতলা ভবনে অফিস সুবিধা অন্তর্ভুক্ত। এই ভবনে শ্রেণীকক্ষ, গবেষণাগার ও আহমেদ আল-ফার্সি গ্রন্থাগার আছে। বিশেষ ক্লাস নেওয়া, কর্মশালা করা, সভা করা, সেমিনার আয়োজন করা, সম্মেলনের জন্য একটি মিলনায়তন আছে, যার নাম আল মা'আরিফ মিলনায়তন। ১৯৮৮ সালে এই কলেজে একটি কম্পিউটার ল্যাবরেটরি স্থাপন করা হয়। গত কয়েক বছরে কলেজটি প্রযুক্তিগত এবং পড়াশোনার মান অনেক উন্নত করেছে, বিশেষত শিক্ষায় প্রযুক্তির ব্যবহার ও শিক্ষার্থী বান্ধব  পরিবেশ সৃষ্টিতে।   তথ্যসূত্র    বহিঃসংযোগ   ওয়েবসাইট  বিষয়শ্রেণী:১৯৭৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাহরাইনের বিশ্ববিদ্যালয় বিষয়শ্রেণী:শুশ্রূষা শিক্ষাপ্রতিষ্ঠান
তিসি বা মইসনা (ইংরেজি:Linseed, বৈজ্ঞানিক নামঃ linum usitatissimum) তেল ও আঁশ উৎপাদনকারী গুল্ম। মিশরে লিনেন জাতীয় বস্ত্র তৈরীতে এর ব্যবহার শুরু হয়। বর্তমানে তেল বীজ ও আঁশ হিসেবে ব্যবহৃত হয়।  বর্ণনা এটি ৩০ থেকে ৮০ সেঃ মিঃ উঁচু হয়। ফুল নীল, সাদা বা হালকা গোলাপী হয়। প্রতিটা ফুলে পাঁচটি করে পাপড়ি থাকে। ভোর বেলা ফুল ফোটে এবং বিকালে ঝড়ে যায়। কাণ্ডের বাকল বা ছাল থেকে আঁশ তৈরি হয়।  আশ সংগ্রহের জন্য উদ্ভিদের কাণ্ড জলের নিচে ৭-২১ দিন রেখে আঁশ সংগ্রহ করা হয়। জাগ দেওয়া ও আঁশ সংগ্রহ পাট হতে আঁশ সংগ্রহের মতো।   পুষ্টিমূল্য/উপাদান   প্রোটিন, তেল, কার্বোহাইড্রেট, ছাই, আঁশ বিদ্যমান।   ফসল   তিসি বীজ দু ধরনের হয়, বাদামী অথবা হলুদ রঙের। হলুদ রঙের বীজগুলিকে golden linseeds ও বলে। তিসি ফাল্গুন-চৈত্র মাসে পাকে। পাকলে গাছ এবং ফল সোনালী বা কিছুটা তামাটে রং ধারণ করে। ফল ভালভাবে পাকার পরই ফসল কেটে বা উপড়িয়ে নেয়ার পর গাছগুলো ছোট ছোট আঁটি বেঁধে বাড়ির আঙ্গিনায় স্তুপ করে রাখা যায়। জীবনকাল ১০০-১১৫ দিন।  চিত্রশালা   তথ্যসূত্র   বিষয়শ্রেণী:গাছ বিষয়শ্রেণী:তন্তু গাছ বিষয়শ্রেণী:এশিয়ায় উদ্ভূত ফসল বিষয়শ্রেণী:শস্য বিষয়শ্রেণী:প্রদাহ প্রশমক বিষয়শ্রেণী:রং করার উপাদান বিষয়শ্রেণী:১৭৫৩-এ বর্ণিত উদ্ভিদ
A   abiotic component  abscission  absorption  absorption spectrum  acclimatization  acetyl-CoA  acoelomate সিলোমবিহীন  action potential  activation energy  active site  active transport  adaptation  adaptive radiation  adenine  adenosine triphosphate (ATP)  adipose tissue  aerobic  aerobiology  agriculture  agrobiology  alga  allopatric speciation  amino acid অ্যামিনো এসিড  amniote  anaerobic  analogous structures  anatomy শারীরতত্ত্ব   animal প্রাণী  antibiotic জীবাণুনাশক  apoptosis  arachnology  archaea  artificial selection  asexual reproduction অযৌন প্রজনন  astrobiology জ্যোতির্জীববিজ্ঞান   autoimmunity  autotroph   B
ডান|থাম্ব|210px|হামাদানে ইবনে সিনার মাজারে রক্ষিত কানুন ফিততিব এর ফারসি সংস্করণ  কানুন ফিততিব ( al-Qānūn fī al-Ṭibb) ইবনে সিনা রচিত চিকিৎসা বিষয়ক বিশ্বকোষ। তিনি ১০২৫ সালে এটি সমাপ্ত করেন। এতে সে সময়কার চিকিৎসা বিষয়ক জ্ঞানের সারাংশ লিপিবদ্ধ রয়েছে। এটি আরবি ভাষায় রচিত। পরবর্তীতে এটি অন্য ভাষা যেমন ফারসি, ল্যাটিন, চাইনিজ, হিব্রু, জার্মান, ফরাসি, ইংরেজিতে অনূদিত হয়েছে। চিকিৎসাবিজ্ঞানের ইতিহাসে এটিকে সবচেয়ে বিখ্যাত বইগুলোর মধ্যে অন্যতম বিবেচনা করা হয়ে থাকে।   আরও দেখুন   ইবনে সিনা  কিতাবুশ শিফা  ইউনানি  ইবনে আন নাফিস  আবুল কাসিম আল জাহরাউয়ি  কিতাবুল তাসরিফ  চিকিৎসা সাহিত্য   তথ্যসূত্র    বহিঃসংযোগ    Biography of Avicenna  A scanned copy of "Kitab alQanun fi alTibb" (Book (of) the Canon of Medicine)  বিষয়শ্রেণী:চিকিৎসাবিজ্ঞানের ইতিহাস বিষয়শ্রেণী:ইউনানি ওষুধ বিষয়শ্রেণী:ইরানি বই বিষয়শ্রেণী:ইরানি সাহিত্য বিষয়শ্রেণী:চিকিৎসা বিজ্ঞান বিশ্বকোষ বিষয়শ্রেণী:ফার্সি বিশ্বকোষ
বঙ্গীয় রোয়িং ক্লাব হচ্ছে ভারতের কলকাতায় অবস্থিত একটি রোয়িং ক্লাব। বিআরসি নামে পরিচিত এই ক্লাবটি ১৯৯৯ সালে জিডি বিড়লা প্রাক্তন লেকসাইড ব্যাঙ্কের জায়গায় প্রতিষ্ঠা করেছিলেন।   ইতিহাস  বঙ্গীয় রোইং ক্লাবের (তৎকালীন মাড়োয়ারি রোয়িং ক্লাব) ভিত্তি প্রস্তর স্থাপন করা হয় ২৫ আগস্ট ১৯২৯। এর নির্মাণ শেষ করতে এবং ব্যবস্থা চূড়ান্ত করতে কয়েক বছর সময় লেগেছে। স্পোর্টস ক্লাবটি তার সদস্যদের জন্য ১৯৩৫ সালে খোলা হয়েছিল। এই ক্লাবটি নৈমিত্তিক পোশাকের নিয়ম এবং মহিলা সদস্যদের গ্রহণের জন্য নজরে আসে, যা শহরের আশেপাশের অন্যান্য ব্রিটিশ ক্লাবগুলির থেকে একেবারে বিপরীত ছিল। এটি ব্রিটিশ রাজ নিয়মের সাথে অসহযোগ এবং তাদের নিজস্ব বিধি প্রতিষ্ঠার বিরুদ্ধে ভারতীয়দের ঐক্যবদ্ধ হওয়ার লক্ষণ ছিল। থাম্ব| লন থেকে ক্লাব বিল্ডিংয়ের একটি দৃশ্য।   খেলাধুলা  রোয়িং ক্লাবের প্রাথমিক খেলা। সারা বছর বেশ কয়েকটি চ্যাম্পিয়নশিপের আয়োজন করা হয়। থাম্ব| একটি ক্লাব নৌকা।   তথ্যসূত্র    বহিঃসংযোগ     বিষয়শ্রেণী:কলকাতায় ক্রীড়া বিষয়শ্রেণী:১৯২৯-এ প্রতিষ্ঠিত ক্রীড়া ক্লাব
আফতাব উদ্দিন হাওলাদার বাংলাদেশের বাগেরহাট জেলার রাজনীতিবিদ। অবিভক্ত খুলনা-৩ ও বাগেরহাট-৩ আসনের সাবেক সংসদ সদস্য।   জন্ম ও প্রাথমিক জীবন  আফতাব উদ্দিন হাওলাদার বাগেরহাট জেলায় জন্মগ্রহণ করেন।   রাজনৈতিক জীবন  আফতাব উদ্দিন হাওলাদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে অবিভক্ত খুলনা-৩ আসন থেকে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বাগেরহাট-৩ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাগেরহাট জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ
১৯০৩ গ্রেগরীয় বর্ষপঞ্জির একটি সাধারণ বছর যা বৃহস্পতিবার দিয়ে শুরু হয়েছে।   ঘটনার তালিকা   জানুয়ারি   ফেব্রুয়ারি   মার্চ   এপ্রিল   মে   জুন   জুলাই   আগস্ট   সেপ্টেম্বর   অক্টোবর   নভেম্বর   ডিসেম্বর    পূর্বঘোষিত ও নির্ধারিত ঘটনাবলী    প্রধান ধর্মীয় ছুটির দিন    জন্ম   জানুয়ারি   জানুয়ারি ১ - জসীম উদ্দীন, বাংলাদেশের একজন কবি।  মুফতি আজিজুল হক - বাংলাদেশি ইসলামি পণ্ডিত ও সুফি সাধক।  ফেব্রুয়ারি   মার্চ   এপ্রিল   মে   জুন  আবুল ফজল (সাহিত্যিক) (১ জুলাই ১৯০৩)   আগস্ট   সেপ্টেম্বর   ২৫ তারিখ সাইয়েদ আবুল আ'লা মওদুদী জন্ম   অক্টোবর   নভেম্বর   ডিসেম্বর    মৃত্যু   জানুয়ারি   ফেব্রুয়ারি   মার্চ   এপ্রিল   মে   জুন   জুলাই   আগস্ট   সেপ্টেম্বর   অক্টোবর   নভেম্বর   ডিসেম্বর    নোবেল পুরস্কার  right|80px  পদার্থবিদ্যা - অঁতোয়ান অঁরি বেকরেল; পিয়ের ক্যুরি এবং মারি ক্যুরি  রসায়ন - সভান্টে আরেনিউস  চিকিত্সাবিদ্যা - নীলস্‌ রাইবার্গ ফিনসেন  সাহিত্য – ইয়র্নস্টার্ন ইয়র্নসেন  শান্তি - স্যার র‌্যান্ডাল ক্রেমার   তথ্যসূত্র   বিষয়শ্রেণী:১৯০৩  nv:1901 – 1950
ডান|থাম্ব|250x250পিক্সেল| মুলিনুউয়ের একটি ঐতিহাসিক ফটো ডিম্বাকৃতির সামোয়ান ফ্যাল দেখাচ্ছে (ছবিটি ১৮৯৩-১৯৪৯ সালের মধ্যে তোলা)। ডান|থাম্ব|250x250পিক্সেল| পটভূমিতে রবার্ট লুই স্টিভেনসনের সমাধিস্থল মাউন্ট ভায়া সহ মুলিনুউ (1900) এ অ্যাংলো-আমেরিকান স্মৃতিস্তম্ভের উন্মোচন। সামোয়ার উপোলু দ্বীপে একটি ক্ষুদ্র উপদ্বীপে অবস্থিত মুলিনু'উ একটি ছোট গ্রাম। এটি ১৮৭০-এর দশকে সামোয়াতে ঔপনিবেশিক প্রশাসনের স্থান হয়ে ওঠে এবং সামোয়া পার্লামেন্টের জন্য স্থান হিসাবে অব্যাহত রয়েছে। এটি দ্বীপের কেন্দ্রীয় উত্তর উপকূলে অবস্থিত এবং এটি দেশের রাজধানী আপিয়া নিয়ে গঠিত শহুরে এলাকার অংশ।   ওভারভিউ  মুলিনুউ উপদ্বীপ, যেখানে এটি এবং আরও কিছু গ্রাম অবস্থিত, সামোয়াতে ফালে ফোনো বা সংসদ ভবনের পাশাপাশি জমি ও শিরোনাম আদালতের স্থান। উপদ্বীপের অগ্রভাগে রয়েছে আবহাওয়া অফিস যা প্রাথমিকভাবে ১৯ শতকের শেষের দিকে একটি মানমন্দির হিসাবে প্রতিষ্ঠিত হয়েছিল। উপদ্বীপটি পূর্ববর্তী রাষ্ট্রপ্রধান, মালিতোয়া তানুমাফিলি দ্বিতীয় সহ বেশ কয়েকটি গুরুত্বপূর্ণ সমাধির স্থান।  মুলিনুউ গ্রামের জনসংখ্যা ২৭। এটি তুয়ামাসাগা জেলার অংশ।   তথ্যসূত্র   বিষয়শ্রেণী:তুয়ামাসাগার জনবহুল স্থান